[{"text_idx": "#000001", "text": "Ar o\u0302l sicrhau pedwar pwynt o\u2019r ddwy ge\u0302m gyntaf yng ngrwp D, bydd Cymru yn gobeithio parhau\u2019r cychwyn da wrth groesawu Armenia i Stadiwm Dinas Caerdydd nos Wener."}, {"text_idx": "#000002", "text": "Nathan Broadhead oedd yr arwr yn y ge\u0302m agoriadol yn erbyn Croatia, gyda\u2019i go\u0302l hwyr yn sichrau pwynt gwerthfawr i\u2019r ti\u0302m ar ei ymddangosiad cyntaf dros ei wlad."}, {"text_idx": "#000003", "text": "Dyn fwy cyfarwydd a ennillodd y ge\u0302m i Gymru y tro diwethaf yn erbyn Latfia wrth i\u2019r cawr Kieffer Moore benio i gefn y rhwyd o groesiad Dan James i selio\u2019r triphwynt. Byddai go\u0302l arall i Kieffer Moore nos Wener yn ei roi yn gyfartal a\u0302 Sam Vokes ar restr sgorwyr Cymru (11 go\u0302l)."}, {"text_idx": "#000004", "text": "Gyda\u2019r canlyniadau yma, mae Cymru yn yr ail safle yn y grwp yn gyfartal a\u0302 Croatia ar bedwar pwynt. Byddai ge\u0302m gyfartal felly yn codi Cymru i fri\u0302g y tabl gyda Croatia ddim yn chwarae eto tan mis Medi oherwydd eu bod yn cystadlu yn rownd derfynol Cynghrair y Cenhedloedd ddydd Sul."}, {"text_idx": "#000005", "text": "Armenia yw\u2019r gwrthwynebwyr y tro hwn a fydd yn chwarae heb prif sgoriwr eu gwlad Henrikh Mkhitaryan ar o\u0302l iddo gyhoeddi ei ymddeoliad o be\u0302l-droed rhyngwladol yn 2022."}, {"text_idx": "#000006", "text": "Dim ond un ge\u0302m mae Armenia wedi chwarae yn y grwp hyd yma, gan golli o ddwy go\u0302l i un gartref yn erbyn Twrci. Mae hyn yn golygu eu bod yn eistedd yn y pedwerydd safle yn y tabl."}, {"text_idx": "#000009", "text": "Absenoldebau o\u2019r garfan ddiwethaf \u2013 Tom King, Tom Lockyer, Wes Burns, Sorba Thomas a Mark Harris. Lockyer am resymau amlwg wrth iddo barhau i wella yn dilyn cyfnod yn yr ysbyty ar o\u0302l cwympo i\u2019r llawr yn rownd derfynol gemau ail gyfle\u2019r bencampwriaeth."}, {"text_idx": "#000012", "text": "Cymru v Armenia yn fyw ar S4C ac arlein nos Wener am 19:20 gyda\u2019r gic gyntaf am 19:45"}]